Mottó:”Minden gyerek olyan, akár egy bimbózó kis virág,

melyet, ha kellő gondoskodással és szeretettel nevelnek,

gyönyörű virággá nyílik.”

Óravázlat

**Tantárgy**: Magyar nyelv és irodalom

**A tanítás anyaga**: Horgas Béla: Ha eljön a tavasz

**Munkaforma**: frontális, csoportos

**Célok és feladatok, fejlesztési készségek:**

* Az olvasás megszerettetése, szövegértő, szövegelemző készség fejlesztése. (információk megértése, szövegben való tájékozódás, lényegkiemelés, összefüggések felismerése)
* Szókincsbővítés rokon értelmű szavak keresésével
* Ismeretalkalmazás
* A szereplők jellemének megfigyeltetése
* Érzelmi intelligencia fejlesztése
* Személyiség, engedelmesség, empátia fejlesztése
* Kreativitás, kézügyesség fejlesztése

**Az óra menete:**

**I. Légzőgyakorlat:**

Mondjátok el közepes hangerővel, egy levegővétellel a következő versikét!

„Azt mondják a cinegék,

itt a tavasz nyitni kék!”

**II. Előzetes feladat bemutatása:**

Mindenki gyűjtött valamilyen információt a naspolya fáról. Hallgassuk meg!

* fa és bokor is lehet
* gyümölcstermő és díszcserje is
* fehér színű virága van, májusban virágzik
* jól bírja a hideget, a tavaszi fagyokat, a kártevők sem nagyon támadják
* barnás színű fura gyümölcs: frissen leszedve kemény, íztelen, de ha kétszer megcsípi a dér, akkor élvezhetővé, édessé válik
* gyógynövény (C-vitaminban gazdag)
* lekvárt, gyümölcslét, sajtot, bort is készítenek belőle
* népies elnevezése: lasponya, miszpolya

Kép a naspolyáról:

  
Énekeljétek velem a következő dalt!

Három kicsi naspolyácska   
laposra van taposva,   
és megszólal a legkisebb:  
miért nem lettem én alma?   
  
Mert ha alma lettem volna,   
nem lennék most naspolya,   
és nem lennék az út szélén   
így laposra taposva.

**III. Célkitűzés:**

A mai órán a Szitakötő c. folyóirat tavaszi számából Horgas Béla: Ha eljön a tavasz c. meséjét fogjuk feldolgozni,amelyben e fura gyümölcs is szerepet kap.

**IV. Ismerkedés a mesével:** (Jól olvasó tanulók mutatják be.)

1. Mire utal a cím?
2. Kinek tetszett, miért? Indokold is!(spontán tanulói vélemények meghallgatása)

**V. Szövegfeldolgozás 3 csoportban:**

1.csoport: ”Három boszorkány…2:0 a javukra.”

* Húzzátok alá, hol játszódik a történet!(hegyen)
* Keretezzétek be a növényneveket!(hárs, akác, bodza, naspolya)
* Meséljétek el, hogyan csalták csapdába Azúrt a boszorkányok?

2.csoport**:”**Kármin ezalatt…tárgyalnak valami fontosat.”

* Húzzátok alá, hol játszódik a történet!(a hegy nyugati oldalán)
* Miért nem jönnek ide a kirándulók?(a boszorkányok miatt)
* Jellemezzétek a boszorkányokat külső és belső tulajdonságuk alapján!

3.csoport**:** ”Mi történt itt?…Cafrang volt a leghangosabb.”

* Miért mondhatjuk, hogy a szereplők beszélő neveket kaptak a szerzőtől? Mit jelentenek? Találjatok ki ez alapján újabb neveket a szereplőknek, használhatjátok a Magyar Értelmező Kéziszótárt!

Beszélő nevek=az író már a nevében utal a szereplő valamelyik tulajdonságára.

**A három boszi:**

CAFRANG: lecsüngő dísz, felesleges cifraság, sallang

TOPRONGY: foszladozó, szakadt, rongyos ruhaviseletű CICOMA: Túlzottan kiöltözött, túldíszített ruházatú

**A gyerekek által kitalált nevek:**

SALLANG

CSICSA

FOSZLIKA

**A három kalandor:**

AZÚR (kék fiú)

KÁRMIN (piros lány)

OKKER (sárga fiú)

**A gyerekek által kitalált nevek:**

BÍBORKA (vörös lány)

NAPSUGÁR (sárga fiú)

OLÍVA (zöld fiú)

* Milyennek ismerted meg a történet elején a boszikat és Azúrékat? Kiknek a jelleme változott és milyen irányba?
* Milyen szerepe van a változásban Okker és Cicoma párbeszédének?

**VI. Ellenőrzés:**

A következő állításokról döntsd el, hogy igaz vagy hamis! A hamis megállapításokat tedd igazzá!

1.A hárs, a bodza és az akác nyáron nyílik**. H**

(Hamis, mert tavasszal nyílnak)

2.Azúrt csapdába csalták. **I**

3.Toprongy a boszorkányok között az első. **H**

(Hamis, mert Cafrang az első.)

4.Cafrang kedvenc mondása, legfőbb ijesztése, **I**

hogy jól elnáspángollak!

5.Okker észre sem vette a naspolyafát.  **H**

(Hamis, mert csodálkozva bámulta.)

6.A boszorkányok végül együtt dalolták

Kármin dalát, mellyel hírül adták, hogy **I**

megtörtént a változás a hegyen és a lelkükben is.

VII. Értékelés: (az órai munka, aktivitás alapján)

A holnapi rajzórán illusztrációkat készítünk a meséhez. Addig gondolkodjatok melyik szereplőt vagy részt jelenítenétek meg szívesen!